**ANG MGA SALOT**

Aralin 4 para sa Hulyo 26, 2025

1. **ANG PAUNANG SALITA:**
	* **LABANAN NG AHAS (Exodo 7:8-12)**
		+ Ipinahayag ng Dios na ang pagliligtas sa Israel ay isang personal na pakikipagdigmaan sa mga dios ng Ehipto. (Ex. 12:12; Bil. 33:4).
		+ Sa kanyang korona, isang simbolo ng kanyang kapangyarihan, ang faraon ay nagsusuot ng magandang cobra na kumakatawan sa diosa na si Uadyet. Sa paggawa ng isang ahas mula sa tungkod, direktang hinamon ng Dios ang diyosa na ito (Ex. 7:10). Kaya ba nitong protektahan si Faraon?
		+ Ginaya ni Satanas ang himala sa pamamagitan ng mga salamangkero (Ex. 7:11). Ngunit hindi siya makalikha ng buhay; ang nagawa nya ay kahawig lang ng mga ahas. Gayunpaman, lumikha ang Dios ng isang buhay na ahas, na may kakayahang lamunin ang mga walang buhay na nilalang (Exodo 7:12).
		+ Kaya ipinakita ng Dios na Siya, hindi ang mga dios ng Ehipto, ang nagtataglay ng nangingbabaw na kapangyarihan at awtoridad.
	* **ISANG MATIGAS NA PUSO (Exodo 7:13)**
		+ Sa aklat ng Exodo, sinasabing 9 na beses pinatigas ng Dios ang puso ni Faraon (Ex. 4:21; 7:3; 9:12; 10:1; 10:20; 10:27; 11:10; 14:4; 14:8), at 9 na beses din na sinasabing si Faraon mismo ang nagpatigas ng kanyang puso. (Ex. 7:13; 7:14; 7:22; 8:15; 8:19; 8:32; 9:7; 9:34; 9:35). Sino ang nagpatigas ng puso ni Faraon?
		+ Pagkatapos ng unang limang salot, tahasang sinabi na pinatigas ni Faraon ang kanyang puso. Ibig sabihin, tumanggi siyang tumugon nang positibo sa panawagan ng Banal na Espiritu upang palayain ang Israel.
		+ Pagkatapos ng ikaanim na salot, pinatigas ng Dios ang kanyang puso (Ex. 9:12). Maliwanag na nalampasan ni Faraon ang hangganan ng pagsisisi. Gayunpaman, sa ikapitong salot, binigyan siya ng isa pang pagkakataon, ngunit pinatigas niyang muli ang kanyang puso (Exodo 9:34-35 ).
		+ Mula noon, selyado na ang kanyang kapalaran. Pinatigas ng Dios ang puso ni Faraon dahil matatag na ang kanyang pasya na huwag magsisi.
2. **ANG MGA SALOT:**
	* **Tatlong Banayad na mga Salot (Exodo 7:14-8:19)**
		+ *Unang Salot* : Dugo. Naapektuhan si; Hapi, dios ng Nilo.
			- Ang Nilo, kasama ang mga baha nito, ang nagbigay buhay sa Ehipto. Ngunit sino ang lumikha ng mga pinagmumulan ng tubig? Ginaya ng mga salamangkero ang pagbabago ng tubig, ngunit hindi nila ito maibalik.
		+ *Ikalawang Salot* : Mga palaka. Naapektuhan si: Heket, dios na palaka.
			- Muling ginaya ng mga salamangkero ang salot, ngunit hindi nila ito mapigilan.
		+ *Ikatlong Salot* : Kuto. Naapektuhan si: Geb, dios ng lupa.
			- Lumilikha ng buhay mula sa alabok ng lupa (Gen. 1:24)? Wala nang anumang pagdududa tungkol sa pinagmulan ng mga salot: “Ito ang daliri ng Dios” (Ex. 8:19). At sa wakas ay tumahimik ang mga salamangkero.
	* **Tatlong Seryosong Salot (Exodo 8:20-9:12)**
		+ *Ikaapat na Salot* : Mga langaw. Naapektuhan si: Uatchit, diyosa ng latian.
			- Sa unang pagkakataon, naprotektahan ang mga Israelita mula sa salot. Ito ang nagbunsod kay Faraon na makipag-ayos, ngunit sa huli ay nabigo siyang tuparin ang kanyang pangako.
		+ *Ikalimang Salot* : Kamatayan ng mga hayop. Naapektuhan si: Khnum, dios na manlilikha.
			- Maraming mga diosdiosan ang may ulo ng hayop, kaya ang salot na ito ay pamamahiya sa marami sa kanila..
		+ *Ikaanim na Salot* : Mga pigsa. Naapektuhan si: Sekhmet, diyosa ng pagpapagaling.
			- Kahit na ang mga salamangkero ay hindi kayang pagalingin ang sarili (Ex. 9:11). Walang alinlangan si Faraon tungkol sa pinagmulan ng mga salot. Ngunit nagpasya siyang tumangging yumukod sa Dios, at pinahintulutan siya ng Dios na anihin ang bunga ng kanyang paghihimagsik (Exodo 9:12).
	* **Tatlong Mapangwasak na Salot (Exodo 9:13-10:29)**
		+ *Ikapitong Salot* : Granizo. Naapektuhan si : Nut, diosa ng langit; at Seth, dios ng mga bagyo.
			- Ang pananampalataya ng mga Ehipsyo ay nasubok. Naligtas ng mga naniwala ang buhay ng kanilang mga alipin at mga alagang hayop. (Ex. 9:20). Hindi naniwala si Faraon, at bagama't nagkumpisal siya ng kanyang kasalanan, hindi taos-puso ang kanyang pag-amin (Ex. 9:27-30).
		+ *Ikawalong Salot* : Mga balang. Naapektuhan si: Neper, dios ng mga butil.
			- Sa pagkawasak ng Ehipto, ang mga Ehipsiyo na mismo ang nakiusap kay Faraon na palayain ang Israel (Ex. 10:7).
		+ *Ikasiyam na Salot* : Kadiliman. Naapektuhan si: Ra, dios ng araw.
			- Ang buhay sa Ehipto ay tumigil sa loob ng tatlong araw (Maliban sa Goshen). Nagbigay ang Dios ng panahon para sa pagninilay-nilay, na nabigong samantalahin ni Faraon.